smcproject/ml-wiki-sentences huggingface dataset:
ഒരു വിമാനം പോലെ പറന്നുയർന്ന് ജെറ്റ് എൻ‌ജിന്റെയും റോക്കറ്റ് എഞ്ചിന്റെയും സംയുക്ത സഹായത്തോടെ ബഹിരാകാശത്തിൽ ഒരു വിമാനം പോലെ തിരിച്ചിറങ്ങാൻ സാധിക്കുകയും ചെയ്യുന്ന (horizontal takeoff and landing) ബഹിരാകാശ വാഹനത്തെയാണ് ബഹിരാകാശ വിമാനങ്ങൾ (Spaceplane) എന്ന് വിളിക്കുന്നത്‌.
അടുത്ത തലമുറയിലെ ബഹിരാകാശ വാഹനങ്ങളായാണ് ഇവയെ കണക്കാക്കുന്നത്.
റോക്കറ്റ് സഹായത്തോടെ കുതിച്ചുയരുകയും വിമാനം പോലെ പറന്നിറങ്ങുകയും ചെയ്യുന്ന ഷട്ടിലുകളുടെ അടുത്ത ചുവടാണ് ഇത്തരം വിമാനങ്ങൾ.
ബഹിരാകാശ യാത്രക്കുള്ള ചെലവ് വളരെയധികം കുറക്കാൻ സാധിക്കും എന്നതാണ് ഇവയുടെ പ്രത്യേകത.
എന്നാൽ അതി സങ്കീർണ്ണമായ സാങ്കേതിക വിദ്യ ആവശ്യമെന്നതിനാൽ പൂർണ്ണ അർത്ഥത്തിൽ പ്രവർത്തന യോഗ്യമായ ബഹിരാകാശ വിമാനങ്ങൾ ഇതുവരെ നിർമ്മിക്കപ്പെട്ടിട്ടില്ല.
നിരവധി രാജ്യങ്ങളും സ്വകാര്യ കമ്പനികളും അടക്കം കൊണ്ട് പിടിച്ച ഗവേഷണത്തിലാണ്.
റഷ്യയുടെ ക്ലിപ്പർ നാസയുടെ X33 വി.എസ്.എസ്. എന്റർപ്രൈസ് കമ്പനിയുടെ സ്പേസ് ഷിപ്പ് വൺ ബഹിരാകാശ വിമാനം ബോയിംഗ് കമ്പനിയുടെ X-37B അമേരിക്കയുടെ ലോക്ക്ഹീൽഡ് മാർട്ടിൻ X33
ബഹിരാകാശ ദൂരദർശിനി ഹബിൾ ബഹിരാകാശ ദൂരദർശിനി , മഹത്തായ ഒബ്സർവേറ്ററികളിൽ ഒന്ന്
ബഹിരാകാശ ദൂരദർശിനി അല്ലെങ്കിൽ ബഹിരാകാശ നിരീക്ഷണാലയം എന്നത് ജ്യോതിശാസ്ത്ര വസ്തുക്കളെ നിരീക്ഷിക്കാൻ ഉപയോഗിക്കുന്ന ബഹിരാകാശത്തെ ഒരു ദൂരദർശിനിയാണ്.
ഇവയിലൂടെ ഗ്രഹങ്ങൾ, നക്ഷത്രങ്ങൾ, ഗാലക്സികൾ, മറ്റ് ബഹിരാകാശ വസ്തുക്കൾ എന്നിവ കാണാനും രേഖപ്പെടുത്താനും കഴിയും.
അന്തരീക്ഷവിജ്ഞാനം , കാലാവസ്ഥാ നിരീക്ഷണം മറ്റ് തരത്തിലുള്ള വിവര ശേഖരണം എന്നിവയ്ക്കായി ഭൂമിയിലേക്ക് തിരിഞ്ഞിരിക്കുന്ന ബഹിരാകാശത്തെ നിരീക്ഷണാലയങ്ങൾ ഈ വിഭാഗത്തിൽ ഉൾപ്പെടുന്നില്ല.
ബഹിരാകാശ ദൂരദർശിനികൾ അവ നിരീക്ഷിക്കുന്ന വസ്തുക്കളുടെ വൈദ്യുതകാന്തിക വികിരണവും ഫിൽട്ടറിംഗും വക്രീകരണവും ഒഴിവാക്കുന്നു.
സാറ്റലൈറ്റ് അധിഷ്ഠിത ദൂരദർശിനികൾ പ്രപഞ്ചത്തെ മനുഷ്യന്റെ കണ്ണുകൾക്ക് തുറന്നുകൊടുത്തിട്ടുണ്ട്.
ഭൗമാന്തരീക്ഷത്തിലെ ടർബുലൻസ് ഭൂമിയെ അടിസ്ഥാനമാക്കിയുള്ള ദൂരദർശിനികൾ എടുക്കുന്ന ചിത്രങ്ങളെ മങ്ങിയതാക്കുന്നു.
ഇതിന്റെ ഫലമായാണ്  ആകാശത്ത് നക്ഷത്രങ്ങൾ "മിന്നിത്തിളങ്ങുന്നത്".
തൽഫലമായി ഭൂമിയെ അടിസ്ഥാനമാക്കിയുള്ള ദൂരദർശിനികൾ വളരെ വലുതാണെങ്കിലും ദൃശ്യപ്രകാശത്തിൽ ഉപഗ്രഹ ദൂരദർശിനികൾ എടുക്കുന്ന ചിത്രങ്ങൾ (ഉദാഹരണത്തിന്, ഹബിൾ ബഹിരാകാശ ദൂരദർശിനി ) ഭൂമിയെ അടിസ്ഥാനമാക്കിയുള്ള ദൂരദർശിനികളേക്കാൾ വളരെ വ്യക്തമാണ്.
ഇതും കാണുക വാനനിലയം
ബഹിമ രോഗം ഇംഗ്ലീഷ് വിലാസം https://ml.wikipedia.org/wiki/Bahima_disease
പശുക്കളുടെ പാൽ മാത്രം ഭക്ഷണമായി ലഭിക്കുന്ന കുഞ്ഞുങ്ങളിലെ, ഇരുമ്പിന്റെ കുറവുമൂലം ഉണ്ടാവുന്ന അപര്യാപ്തതാരോഗമാണ് ബഹിമ രോഗം.
വികലമായി വളരുന്ന തല,  തലയോടിലെ അസ്ഥികളുടെ അമിത വികാസം എന്നിവ ലക്ഷണങ്ങളായിക്കാണുന്നു.
എന്നാൽ, താലസീമിയ , അരിവാൾ കോശ വിളർച്ച , മറ്റ് ഹീമോലിറ്റിക് വിളർച്ച എന്നിവയുടെ യാതൊരു അടയാളങ്ങളും ഇവരിൽക്കാണാറില്ല.
ഉഗാണ്ടയിലെ അങ്കോളെയിലെ ബഹിമ ജനതയിലാണ് ഈ രോഗം കൂടുതലായി കാണപ്പെടുന്നത് , അതിൽ നിന്നാണ് ഇതിന് പേര് ലഭിച്ചത്.
അതിജീവനത്തിനായി കന്നുകാലികളെ വളർത്തുന്നതിനെ വളരെയധികം ആശ്രയിക്കുന്ന ഒരു ഗോത്രമാണ് ബഹിമ.
ബഹിരാകാശ വാഹനങ്ങൾ സന്ദർശിച്ച ധൂമകേതുക്കളുടെയും കുള്ളൻ ഗ്രഹങ്ങളുടെയും പട്ടിക
1990 മുതൽ ആകെ  13 എണ്ണമുള്ള ലഘുഗ്രഹങ്ങളിൽ - ഇപ്പോൾ ഇവയെല്ലാം ഒന്നുകിൽ ഛിന്നഗ്രഹങ്ങളോ അല്ലെങ്കിൽ കുള്ളൻ ഗ്രഹങ്ങളോ ആണ് - എല്ലാത്തിലുമായി , മനുഷ്യനയച്ച ബഹിരാകാശ വാഹനങ്ങൾ സന്ദർശിച്ചുകഴിഞ്ഞു.
പ്രാകൃതികമായ ഉപഗ്രഹങ്ങളും (ചന്ദ്രന്മാർ പോലുള്ളവ)(സൂര്യനെ നേരിട്ട് പ്രദക്ഷിണം വയ്ക്കാത്തവ), ധൂമകേതുക്കൾ , ഗ്രഹങ്ങൾ എന്നിവ ഇത്തരം ലഘുഗ്രഹങ്ങളിൽ പെടുന്നില്ല.
ആയതിനാൽ അവയെ താഴെക്കൊടുത്തിരിക്കുന്ന പട്ടികയിൽ ഉൾപ്പെടുത്തിയിട്ടില്ല.
ഇവയെക്കൂടാതെ, ഇവിടെ പട്ടികപ്പെടുത്തിയവ കൂടാതെ, മൂന്നു ഛിന്നഗ്രഹങ്ങളെ വളരെ അകലെനിന്നും (1 ലക്ഷം കിലോമീറ്ററിൽക്കൂടുതൽ ദൂരം) നിരീക്ഷിച്ചതിനാൽ അവയുടെ സ്വഭാവം അവ്യക്തമായ നിലയിൽ കണ്ടെത്തിയിട്ടുണ്ട്.
ആയതിനാൽ വയെ ഈ ബഹിരാകാശ വാഹനം സന്ദർശിച്ചതായി കണക്കാക്കിയിട്ടില്ല.
ന്യൂ ഹൊറൈസൺസ് 2006ൽ കണ്ടെത്തിയ, ഛിന്നഗ്രഹമായ 132524 APL (ദൂരം:101,867 കി. മീ.), കാസ്സിനി-ഹയ്ഗെൻസ് 2000ൽ സന്ദർശിച്ച, 2685 Masursky (1,600,000 കിലോമീറ്ററിനു മേൽ ദൂരം), 1972ൽ പയനീയർ 10 സന്ദർശിച്ച,  307 Nike (8,800,000 കിലോമീറ്റർ അകലെ വച്ച്) എന്നിവയേയും യഥാർഥത്തിൽ കണ്ടുമുട്ടിയതായി കണക്കാക്കിയിട്ടില്ല.
ആയതിനാൽ അവയുടെ വിവരങ്ങളും ഈ പട്ടികയിലില്ല.
അതുപോലെ, ഭൂമിയുടെ പ്രദക്ഷിണപഥത്തിലുള്ള ഹബ്ബിൾ ബഹിരാകാശ ദൂരദർശിനിയും 2 പല്ലാസ്, 3 ജൂണോ തുടങ്ങിയ അനേകം വസ്തുക്കളേയും കണ്ടെത്തി ചിത്രമെടുത്തിയിട്ടുണ്ട്.
ലഘു ഗ്രഹങ്ങൾ ബഹിരാകാശ പര്യവേക്ഷണം പേര് ചിത്രം മാനം (കിലോമീറ്ററിൽ) (a) കണ്ടുപിടിച്ച വർഷം പേര് ഏറ്റവുമടുത്ത സാമീപ്യം റിമാർക്സ് വർഷം in km in radii (b) 1 സെറിസ് 952 1801 ഡൗൺ 2015–present 7002200000000000000♠ 200 approx.
(planned) 0.42 സെറിസിന്റെ ആദ്യ സമീപദൃശ്യ ചിത്രം2014 ഡിസംബറിൽ ആണ് ലഭിച്ചത്; 2015 മാർച്ചിലാണ് ഈ ദൗത്യം അതിന്റെ പ്രദക്ഷിണപഥത്തിൽ പ്രവേശിച്ചത്; ഒരു ബഹിരാകാശവാഹനം സന്ദർശിച്ച ആദ്യ കുള്ളഗ്രഹവും ആദ്യ ഛിന്നഗ്രഹവും.
4 വെസ്ത 529 1807 ഡൗൺ 2011–2012 7002200000000000000♠ 200 approx.
0.76 2012 സെപ്റ്റംബർ 5നു പ്രദക്ഷിണപഥത്തിലെത്തിയ പേടകം, സെറിസ് ലക്ഷ്യമാക്കി നീങ്ങി; ഒരു ബഹിരാകാശവാഹനം സന്ദർശിച്ച ആദ്യ ഛിന്നഗ്രഹം, അന്നോളം സന്ദർശിക്കപ്പെട്ട ഏറ്റവും വലിയ ഛിന്നഗ്രഹവുമിതാണ്.
21 ല്യൂടെൻഷിയ 120×100×80 1852 റൊസെറ്റ 2010 7003316200000000000♠ 3,162 64.9 അടുത്തുകൂടി പറന്നത്: 10 July 2010; അന്നോളം സന്ദർശിക്കപ്പെട്ട ഏറ്റവും വലിയ ഛിന്നഗ്രഹവുമിതാണ്.
243 ഇഡ 56×24×21 1884 ഗലീലിയോ 1993 7003239000000000000♠ 2,390 152 അടുത്തുകൂടി പറന്നത്; കണ്ടെത്തിയത് ഡാക്ടൈൽ ; ഒരു ബഹിരാകാശവാഹനം സന്ദർശിച്ച ഉപഗ്രഹത്തോടു കൂടിയ ആദ്യ ഛിന്നഗ്രഹം, അന്നോളം സന്ദർശിക്കപ്പെട്ട ഏറ്റവും വലിയ ഛിന്നഗ്രഹവുമിതാണ്.
253 മാതിൽഡെ 66×48×46 1885 NEAR ഷൂമാക്കർ 1997 7003121200000000000♠ 1,212 49.5 ആടുത്തുകൂടി പറന്നു; അന്നോളം ഒരു ബഹിരാകാശവാഹനം സന്ദർശിച്ച ഏറ്റവും വലിയ ഛിന്നഗ്രഹമിതാണ്.
433 ഈറോസ് 34×11×11 1898 NEAR Shoemaker 1998–2001 5000000000000000000♠ 0 0 1998 ആടുത്തുകൂടി പറന്നു; 2000 orbited (first asteroid studied from orbit); 2001 landing; first asteroid landing , ഒരു ബഹിരാകാശവാഹനം പ്രദക്ഷിണം വച്ച ആദ്യ ധൂമകേതു, first near-Earth asteroid (NEA) visited by a spacecraft 951 ഗാസ്പ്ര 18.2×10.5×8.9 1916 ഗലീലിയോ 1991 7003160000000000000♠ 1,600 262 ആടുത്തുകൂടി പറന്നു; അന്നോളം ഒരു ബഹിരാകാശവാഹനം സന്ദർശിച്ച ഏറ്റവും വലിയ ഛിന്നഗ്രഹമിതാണ്.
2867 സ്റ്റെയിൻസ് 4.6 1969 റൊസെറ്റ 2008 7002800000000000000♠ 800 302 ആടുത്തുകൂടി പറന്നു; അന്നോളം ESAയുടെ ഒരു ബഹിരാകാശവാഹനം സന്ദർശിച്ച ആദ്യ ഛിന്നഗ്രഹമിതാണ്.
4179 ടൗടാറ്റിസ് പ്രമാണം:Toutatis from Chang'e 2.jpg 4.5×~2 1934 ചാങ് ഇ 2 2012 7000320000000000000♠ 3.2 0.70 ആടുത്തുകൂടി പറന്നു; closest asteroid flyby, ഒരു ചൈനീസ് ദൗത്യത്തിൽ ആദ്യമായി സന്ദർശിക്കപ്പെട്ട ഛിന്നഗ്രഹം 5535 ആൻഫ്രാങ്ക് 4.0 1942 സ്റ്റാർഡസ്റ്റ് 2002 7003307900000000000♠ 3,079 1230 ആടുത്തുകൂടി പറന്നു 9969 ബ്രയിലി 2.2×0.6 1992 ഡീപ്സ്പേസ് 1 1999 7001260000000000000♠ 26 12.7 ആടുത്തുകൂടി പറന്നു; പിന്തുടർന്ന് ധൂമകേതു ബൊറെല്ലി ; ദൗത്യം പരാജയം, ആടുത്തുകൂടി പറന്നപ്പോൾ അതിനെ നഷ്ടമായി.
25143 ഇറ്റോകാവ പ്രമാണം:Hayabausa Image of the asteroid Itokawa.jpg 0.5×0.3×0.2 1998 ഹയാബുസ 2005 5000000000000000000♠ 0 0 മുകളിൽ ഇറങ്ങി; 2010ൽ ഭൂമിയിലേയ്ക്ക് ധൂളീ സാമ്പിളുകൾ കൊണ്ടുവന്നു - ഒരു ധൂമകേതുവിൽനിന്നും ആദ്യമായാണ് ഇത്തരം സാമ്പിൾ ഭൂമിയിലെത്തിക്കുന്നത്; ഒരു ബഹിരാകാശവാഹനം സന്ദർശിച്ച ഏറ്റവും ചെറിയ ധൂമകേതു, നാസയുടെയല്ലാത്ത ഒരു ബഹിരാകാശവാഹനം സന്ദർശിക്കുന്ന ആദ്യ ധൂമകേതു.
134340 പ്ലൂട്ടോ 2,370 1930 ന്യൂ ഹൊറിസോൺസ് 2015 7004125000000000000♠ 12,500 10.5 അടുത്തുകൂടി പറന്നു;നെപ്ട്യൂണിനപ്പുറത്ത് ആദ്യമായി സന്ദർശിക്കപ്പെട്ട വസ്തു, ഒരു ബഹിരാകാശവാഹനം ഇതുവരെ സന്ദർശിച്ച എറ്റവും ദൂരെയുള്ള ബഹിരാകാശവസ്തു.
Notes : a ഇവയിൽ പലതിനും ഗോളാകൃതിയോ നിയതമായ രൂപമോ ഇല്ലാത്തതിനാൽ, വ്യാസത്തിനു പകരം x, y, z എന്നീ അക്ഷങ്ങൾ ഉപയോഗിച്ചാണ് ഒരു ലഘുഗ്രഹത്തെ വിവരിക്കുന്നത്.
ആരോഹണക്രമം പാലിച്ചിരിക്കുന്നു.
പംപ്കിൻഫ്ളവേഴ്സ് ഇംഗ്ലീഷ് വിലാസം https://ml.wikipedia.org/wiki/Pumpkinflowers
ജേർണലിസ്റ്റായ മാട്ടി ഫ്രീഡ്മാൻ രചിച്ച ഒരു പുസ്തകമാണ് പംപ്കിൻഫ്ളവേഴ്സ്: എ സോൾജിയൻസ് സ്റ്റോറി.
2016-ൽ അൾഗൊൻഖിൻ ബുക്ക്സ് ആണിത് പ്രസിദ്ധീകരിച്ചത്.
ടെറർ സെൽഫി
1994 ഒക്ടോബർ 29 ന് സൗത്ത് ലെബനൻ സുരക്ഷാ മേഖലയിലെ ചെറിയ ഇസ്രായേലി ആർമി യൂണിറ്റായ ഔട്ട്‌പോസ്റ്റ് പംപ്കിനു നേരെ ലെബനൻ ഇസ്ലാമിക ഗ്രൂപ്പായ ഹിസ്ബുള്ള നടത്തിയ ഹ്രസ്വ ആക്രമണത്തിൽ പങ്കെടുത്തത് ഫ്രീഡ്‌മാൻ വിവരിക്കുന്നു.
സംഭവം നടന്ന് 3 വർഷത്തിനുശേഷം ഔട്ട്‌പോസ്റ്റിൽ ഫ്രീഡ്‌മാൻ സേവനമനുഷ്ഠിച്ചു.
ആക്രമണം ഹ്രസ്വമായിരുന്നു.
പിന്മാറുന്നതിനുമുമ്പ് ഹിസ്ബുള്ള പോരാളികൾ ഒരു ഇസ്രായേലി സൈനികനെ കൊല്ലുകയും 2 പേർക്ക് പരിക്കേല്പിക്കുകയും ചെയ്തു.
ഹിസ്ബുല്ല പോരാളികൾ ഹ്രസ്വവും മങ്ങിയതുമായ ഒരു വീഡിയോ ചിത്രീകരിക്കുകയും അത് വെടിവയ്പ്പിന്റെയും യുദ്ധപരമായ മേളത്തിന്റെയും ശബ്‌ദട്രാക്ക് ഉപയോഗിച്ച് വൈറലായി.
ഹിസ്ബുള്ള ജിഹാദികൾ ഒരു ഇസ്രായേലി സൈനിക സ്ഥാനം പിടിച്ചെടുക്കുകയും വിജയത്തിന്റെ പ്രതീകമായി ഒരു പതാക നാട്ടുകയും ചെയ്തു.
ഔട്ട്‌പോസ്റ്റ് പിടിച്ചെടുത്തതായും “സയണിസ്റ്റുകളിൽ നിന്ന് ഇത് ശുദ്ധീകരിച്ചതായും ഹിസ്ബുല്ല അവകാശപ്പെട്ടു.
സൈന്യത്തിന്റെ തയ്യാറെടുപ്പിനെക്കുറിച്ച് വീഡിയോ ഇസ്രായേലിൽ ഹ്രസ്വവും എന്നാൽ വേദനിപ്പിക്കുന്നതുമായ പൊതുചർച്ചയ്ക്ക് കാരണമായി.
1994-ൽ "പുതുമയുള്ളതും പിടിമുറുക്കുന്നതുമായ" വീഡിയോയെ ഫ്രീഡ്‌മാൻ വിവരിക്കുന്നു, ഇസ്‌ലാമിക സൈനിക വിജയത്തിന്റെ മിഥ്യാധാരണ ഉയർത്തിക്കാട്ടാൻ ലക്ഷ്യമിട്ടുള്ള "തീവ്രവാദ സെൽഫികളുടെ" ഒരു വലിയ തരംഗമായി ഉടൻ മാറുന്നതിന്റെ ആദ്യത്തേഭാഗമായിരുന്നു ഇത്.
പക (റിവർ ഓഫ് ബ്ലഡ്)
2021ൽ പുറത്തിറങ്ങിയ  മലയാള ചലച്ചിത്രമാണ് പക (റിവർ ഓഫ് ബ്ലഡ്) .
നിതിൻ ലുക്കോസാണ് ഈ ചലച്ചിത്രത്തിന്റെ രചനയും സംവിധാനവും നിർവഹിച്ചിരിക്കുന്നത്.
ബേസിൽ പൌലോസ് പ്രധാന വേഷത്തിൽ അഭിനയിച്ച ചിത്രത്തിൽ വിനീത കോശി , നിതിൻ ജോർജ്, അഭിലാഷ് നായർ, ജോസ് കിഴക്കാൻ, അതുൽ ജോൺ, ജോസഫ് മാണിക്കൽ, മറിയക്കുട്ടി എന്നിവർ പ്രധാനകഥാപാത്രങ്ങളെ അവതരിപ്പിക്കുന്നു.
രാജ് രാചകൊണ്ടയും അനുരാഗ് കശ്യപും ചേർന്നാണ് ചിത്രം നിർമ്മിച്ചത്.
2021 ലെ ടൊറന്റോ ഇന്റർനാഷണൽ ഫിലിം ഫെസ്റ്റിവലിൽ ഡിസ്കവറി വിഭാഗത്തിൽ ഈ ചിത്രം പ്രദർശിപ്പിച്ചു.
2021ലെ റെഡ് സീ ഇന്റർനാഷണൽ ഫിലിം ഫെസ്റ്റിവലിലെ മത്സരവിഭാഗത്തിലും ഇത് തിരഞ്ഞെടുക്കപ്പെട്ടിട്ടുണ്ട്.
കേരളത്തിലെ പുരുഷാധിപത്യമുള്ള ഗ്രാമത്തിലാണ് കഥ നടക്കുന്നത്.
ഈ ഗ്രാമത്തിൽ താമസിക്കുന്ന ഒരു ദമ്പതികൾ അവിടെ വെള്ളത്തേക്കാൾ രക്തമുള്ള ഒരു നദിയുടെ തീരത്ത് നടക്കുന്ന പ്രതികാരചക്രം അവസാനിപ്പിക്കാൻ തീരുമാനിക്കുന്നു.
രക്തദാഹിയായ നദി തുടർന്നു നടക്കുന്ന എല്ലാത്തിനും സാക്ഷ്യം വഹിക്കുന്നു.
നിർമ്മാണവും പ്രകാശനവും
2021 ഫെബ്രുവരിയിലാണ് ചിത്രത്തിൻ്റെ പ്രധാന ചിത്രീകരണം പൂർത്തിയാക്കിയത്.
കോവിഡ്-19 മഹാമാരിയുടെ സമയത്ത് പോസ്റ്റ് പ്രൊഡക്ഷൻ ജോലികൾ പൂർത്തിയാക്കുകയും ചെയ്തു.
2021 ലെ ടൊറന്റോ ഇന്റർനാഷണൽ ഫിലിം ഫെസ്റ്റിവലിൽ (ടി. ഐ. എഫ്. എഫ്) ഡിസ്കവറി വിഭാഗത്തിൽ പ്രദർശിപ്പിക്കുകയും ചെയ്തു.
അഭിനേതാക്കൾ ബേസിൽ പൌലോസ് - ജോണി വിനീത കോശി - അന്നയായി നിതിൻ ജോർജ് - ജോയി അതുൽ ജോൺ - പാച്ചി ജോസ് കിഴക്കാൻ - കൊച്ചെപ്പ അഭിലാഷ് നായർ-തങ്കൻ ജോസഫ് മാണിക്കൽ - വർക്കി മറിയക്കുട്ടി - മുത്തശ്ശി ജോസ് അഷാരിയോട്ട് - നീന്തൽക്കാരനായ ജോസ് അവലംബങ്ങൾ പുറത്തേക്കുള്ള കണ്ണികൾ പക ഇന്റർനെറ്റ് മൂവി ഡാറ്റാബേസിൽ
പകലൂർ
കേരളത്തിലെ തിരുവനന്തപുരം ജില്ലയിൽ കല്ലിയൂർ ഗ്രാമപഞ്ചായത്തിലുള്ള ഒരു ഗ്രാമമാണ് പകലൂർ.
നേമം റെയിൽവേ സ്റ്റേഷനിൽ നിന്ന് 3 കിലോമീറ്റർ അകലെയാണ് പകലൂർ സ്ഥിതിചെയ്യുന്നത്.
ആരാധനാലയങ്ങൾ ക്ഷേത്രങ്ങൾ പറമ്പിൽ തമ്പുരാൻ ക്ഷേത്രം ഇസ്‌കോൺ മാവറത്തല യക്ഷിയമ്മ തമ്പുരാൻ ക്ഷേത്രം റോഡുകൾ പള്ളിച്ചൽ വിഴിഞ്ഞം റോഡ് പകലൂർ റോഡ് പകലൂർ മന്നം മെമ്മോറിയൽ റോഡ് അവലംബങ്ങൾ
പംപഭാരതം
ഏ ഡി 902 -ൽ ആന്ധ്രാ ദേശത്തു ജനിച്ച മഹാകവിയായ പംപൻ ആണ് പംപഭാരതത്തിന്റെ രചയിതാവ് .
വ്യാസഭാരതത്തിന്റെ ചുവടുപിടിച്ചെഴുതിയ ഈ കൃതിയുടെ യഥാർത്ഥ നാമം വിക്രമാർജ്ജുന വിജയം എന്നാണ് .
ഇതിലെ അദ്ധ്യായങ്ങളുടെ എണ്ണം പതിനാലാണ് .
പ്രശസ്തമായൊരു ചമ്പുകാവ്യമായാണ് ഇതിന്റെ രചന .
ഹസ്തിനപുരത്തിന്റെ സ്ഥാനം വെങ്കി ദേശത്തിനു കൊടുത്തിരിക്കുന്നു .
വെങ്കി ദേശം അഥവാ വെങ്കിപ്പഴു ലോകത്തിലെ ഏറ്റവും സുന്ദരവും ശക്തവുമായ ദേശമായി പംപാകവി വർണ്ണിക്കുന്നു .
അവിടത്തെ രാജാവായ അരികേസരി രണ്ടാമൻ ലോകത്തിൽ സമാനതകളില്ലാത്ത രാജാവത്രേ .
അതുപോലെ മതങ്ങളിൽ ഉത്തമം ജൈന മതമാണെന്നും ജൈന ബ്രാഹ്മണൻ ലോകത്തിലെ മനുഷ്യരിൽ ശ്രഷ്ഠനാണെന്നും വർണ്ണനയുണ്ട് .
കന്നഡയിലെ ആദികവിയായി പംപാകവിയെ കാണുന്നു .
മഹാഭാരതത്തിന്റെ കന്നഡയിലെ ആദികാല വിവർത്തനമാണ് പംപഭാരതമെന്നു പറയാമെങ്കിലും വാസ്തവത്തിൽ വ്യാസഭാരതവുമായി ഒരുപാടൊരുപാട് വ്യത്യാസമുണ്ടിതിന് .
അർജ്ജുനന്റെ മഹത്ത്വങ്ങൾ കൊണ്ട് നിറച്ചിരിക്കുന്ന ഈ ഭാരതകൃതി കന്നഡ ഭാഷയിലാണ് രചിച്ചിരിക്കുന്നത്.
മഹാകവി പംപന്റെ രണ്ടാമത്തെ കൃതിയാണിത് .
അതുല്യ പരാക്രമിയായ മധ്യമപാണ്ഡവനായ അർജ്ജുനനെ കേന്ദ്രീകരിച്ചു വിക്രമാർജ്ജുനവിജയം എന്ന പേരിൽ ഭാരതകഥ ആഖ്യാനം ചെയ്തിരിക്കുന്നതാണ് പംപഭാരതം .
കവിയുടെ ആശ്രയദാതാവായ അരികേസരി രണ്ടാമൻ രാജാവിനെ അർജ്ജുനനുമായി സമീകരിച്ചിരിക്കുന്നു .
അരികേസരി രണ്ടാമൻ അത്യന്തം ശൂരനും പരാക്രമിയുമായിരുന്നു .
ഇദ്ദേഹത്തിന്റെ കഥ വേമൂലവാഡയിലെ 927-ലെ ശിലാശാസനത്തിൽ പറഞ്ഞിരിക്കുന്നു .
അരികേസരി രണ്ടാമന്റെ പൗത്രനായ അരികേസരി മൂന്നാമന്റെ പരഭരണി ശാസനത്തിൽ (AD 966) നിന്നും പംപന്റെ ഇളയ സഹോദരൻ ജിനവല്ലഭന്റെ ഗംഗാധര ശാസനത്തിൽ നിന്നും അരികേസരി രണ്ടാമനെപ്പറ്റി കൂടുതൽ വ്യക്തമാകും .
ഈ അരികേസരി രണ്ടാമനാണ് അരികേസരി എന്ന അർജ്ജുനനായി പംപാകവി ചിത്രീകരിച്ചിരിക്കുന്നത് .
അരികേസരി ചെറുപ്പം മുതലേ പല യുദ്ധങ്ങളിലും പങ്കെടുത്തു വിജയിച്ച പോരാളിയായിരുന്നു .
അരികേസരി രാഷ്ട്രകൂട ചക്രവർത്തിയായ ഗോവിന്ദരാജനെ എതിർത്തു സാമന്തനായ വിനയാദിത്യന്‌ ആശ്രയമേകുകയും സംഘടിതമായ ശ്രമത്തിലൂടെ ദുർമ്മാർഗ്ഗിയായ ഗോവിന്ദരാജനെ സ്ഥാനഭ്രഷ്ടനാക്കുകയും ചെയ്തു .
ആ സിംഹാസനത്തിൽ രാഷ്ട്രകൂടരിൽ പ്രസിദ്ധനായ കൃഷ്ണൻ മൂന്നാമനെ അവരോധിച്ചു .
പംപാകവിയും പംപഭാരതവും
വീരനായ അരികേസരിയെ ഉറ്റ ചങ്ങാതിയാക്കിയ പംപാകവി , ഒരു കവിയെന്നതിലുപരി നല്ലൊരു ആയുധാഭ്യാസിയുമായിരുന്നു .
അരികേസരിയോട് സൗഹൃദത്തിനുമുപരിയായി ഒരുതരം ആരാധനയായിരുന്നു പംപന്.
അതുകൊണ്ടാണ് അരികേസരിയെ അർജ്ജുനനായിത്തന്നെ ചിത്രീകരിച്ചിരിക്കുന്നത് .
കുരുക്ഷേത്രയുദ്ധഭൂമിയിൽ യുദ്ധം പൊടിപൊടിക്കുന്ന കാലത്ത് ധർമ്മപുത്രർ കർണ്ണന്റെ ബാണത്താൽ മുറിവേറ്റ് അവശനായി കൂടാരത്തിലേക്കു തിരിച്ചു പോവുകയുണ്ടായല്ലോ .
ആ സമയത്തു അവിടെ കയറിവന്ന അർജ്ജുനനോട് ധർമ്മപുത്രർ കയർക്കുന്നുണ്ട് .
അപ്പോൾ അർജ്ജുനൻ കൊടുക്കുന്ന മറുപടിയെ പംപാകവി സ്വന്തം വാക്യങ്ങളിൽ ഇങ്ങനെ പറയുന്നു .
" നരസിംഹ രാജാവിന്റെ പുത്രനായിപ്പിറന്ന് ജാക്കമ്മയുടെ മകനായി ജീവിച്ച അരികേസരിയെന്നു പ്രശസ്തനായ എന്നോട് തുല്യനായി ആരുണ്ട് ? " .
ഇതിൽ നിന്നും അർജ്ജുനനെയും അരികേസരിയേയും എത്രമാത്രം സമീകരിച്ചിരിക്കുന്നുവെന്നു നോക്കുക .
അരികേസരിയുടെ മാതാവ് ജാക്കമ്മയായിരുന്നു .
പംപ ഭാരതത്തിൽ അവസാനം രാജാവായ യുധിഷ്ഠിരൻ അർജ്ജുനനെ രാജാവായി വാഴിക്കുന്നുണ്ട് .
എന്നാൽ വ്യാസഭാരതം ഇതിനെ ശെരി വയ്ക്കുന്നില്ല .
അരികേസരി രാജാവിനെ പ്രതീകവൽക്കരിക്കാനായി പംപഭാരതം രചിച്ചപ്പോൾ അതിൽ അർജ്ജുനന്റെ സ്ഥാനത്താണ് അരികേസരിയെ അവരോധിച്ചതു .
അതുകൊണ്ടാണ് അർജ്ജുനനെ പംപാകവി രാജാവാക്കിയത് .
അരികേസരിയായ അർജ്ജുനന്റെ മഹത്ത്വങ്ങളെ പംപാകവി അറുപതോളം ശ്ളോകങ്ങളിൽ വർണ്ണിക്കുന്നുണ്ട് .
ഉദാത്ത നാരായണൻ , പ്രചണ്ഡ മാർത്താണ്ഡൻ , അകളങ്ക രാമൻ , വിദ്വിഷ്ഠ വിദ്രാവണൻ , ഗജാഗമ രജപുത്രൻ തുടങ്ങിയ ഇവയിൽ ചിലതാണ് .
ഇവയൊക്കെ 900 ഏ ഡി യിൽ ജീവിച്ചിരുന്ന അരികേസരി മന്നന്റെ വിളിപ്പേരുകളായിരുന്നു .
വാസ്തവത്തിൽ പംപഭാരതം ഒരു മഹാഭാരത വിവർത്തനമേയല്ല  .
മറിച്ച് , അരികേസരി രാജാവിന്റെ കൊട്ടാരത്തിലെ ആസ്ഥാനകവിയായ പംപൻ രാജാവിനെ പ്രകീർത്തിക്കാനായി എഴുതിയ ഒരു കൃതിയാണ് .
വ്യാസഭാരതത്തെ തന്നിഷ്ടം പോലെ വളച്ചൊടിക്കാൻ ആർക്കും അധികാരമില്ല .
പക്ഷെ , അക്കാലത്തെ അതിപ്രസിദ്ധനായ രാഷ്ട്രകൂട രാജാവിന്റെ അടുത്ത ആളായിരുന്ന പമ്പാകവിക്ക്‌ അതിനു സാധിച്ചത് അധികാരബലം വച്ചും എതിർത്തു ചോദിക്കാൻ ആരുമില്ലാത്തതു കൊണ്ടുമാണ് .
കർണ്ണനെക്കുറിച്ചും പംപഭാരതത്തിൽ ശക്തമായ വർണ്ണനയുണ്ട് .
അർജ്ജുനനെക്കാളും ശ്രേഷ്ഠനായും , ദിവ്യാസ്ത്രങ്ങൾ ഉപയോഗിക്കാതെ തന്നെ അർജ്ജുനനോട് യുദ്ധം ചെയ്ത വീരനായും കർണ്ണനെ പറഞ്ഞിരിക്കുന്നു .
മാതാവായ കുന്തിക്ക് നൽകിയ വാഗ്ദാനം കൊണ്ടാണ് കർണ്ണൻ ദിവ്യാസ്ത്രങ്ങൾ ഉപയോഗിക്കാത്തത് .
വിനയകാസ്ത്രം കൊണ്ട് വൃഷസേനനെ അർജ്ജുനൻ എയ്തതായും , അവനെ മരണത്തിനു വിട്ടുകൊടുക്കാതെ അപ്സരസ്സുകൾ സ്വർഗ്ഗത്തേക്കു കൊണ്ടുപോയതായും പംപഭാരതത്തിൽ പറഞ്ഞിരിക്കുന്നു .
ദുര്യോധനനെ അതീവ ദുഷ്ടനായും , എന്നാൽ ദുശ്ശാസ്സനനെ കുറെയൊക്കെ നല്ലവനായും പറഞ്ഞിരിക്കുന്നു .
രാഷ്ട്രകൂടരൊഴിച്ച് മറ്റുള്ളവരെല്ലാം അരികേസരിയെ വലിയൊരു അക്രമിയും , അഹന്ത നിറഞ്ഞ ഭരണാധികാരിയുമായി  കണ്ടിരുന്നു .
പംപാകവി അതെല്ലാം ഒഴിവാക്കി അദ്ദേഹത്തിൻറെ നല്ലവശങ്ങൾ മാത്രമാണ് എഴുതിയിരിക്കുന്നത് .
യുദ്ധത്തിനിടയിൽ പറ്റിയ മുറിവേറ്റ ശരീരവുമായി ജീവിച്ചു വളരെയധികം യാതനയനുഭവിച്ചാണ് അരികേസരി മരിച്ചത് .
ആ സമയത്തെല്ലാം പംപാകവി അദ്ദേഹത്തിൻറെ കൂടെയുണ്ടായിരുന്നു .
ബ്രാഹ്മണനായി ജനിച്ച പംപാകവി പിന്നീട് ജൈന മതം സ്വീകരിച്ച് ജിനബ്രാഹ്മണനായി .
ജൈനൻ സർവ്വ മതക്കാരിലും ശ്രേഷ്ഠനാണെന്നു പറയപ്പെടുന്നു .
പംപാകവിയെ അരികേസരി രാജാവ് വന്നു ബഹുമാനിച്ചു കൊട്ടാരത്തിലേക്കു കൂട്ടിക്കൊണ്ടു പോയി .
അവിടെ അദ്ദേഹം പവിത്രമായ ഒരു ആസനം നൽകി പമ്പനെ ബഹുമാനിച്ചു .
രാജാവിനോടൊപ്പം ഇരുന്നു പംപനും രാജ്യകാര്യങ്ങൾ നോക്കിയിരുന്നു .
പംപഭാരതത്തിൽ അരികേസരി രണ്ടാമനെ അർജ്ജുനനുമായി സമീകരിച്ചു വളരെയേറെ പുകഴ്ത്തി എഴുതിയതിനാൽ രാജാവ് വളരെയേറെ പ്രീതനായി പമ്പനു വിശിഷ്‌ടമായ പല വസ്തുവകകളും സമ്പത്തും നൽകിയാദരിച്ചു .
അതുകൊണ്ടു പംപാകവി പംപഭാരതത്തിൽ രാജാവിനെ വീണ്ടും പുകഴ്ത്തി ലോകൈക കല്പദ്രുമൻ എന്ന ഒരു വാചകം കൂടി എഴുതിച്ചേർത്തു .
തുല്യതയില്ലാത്ത ദാനം കൊണ്ട് ശോഭിക്കുന്നവൻ എന്നാണു അതിന്റെ അർത്ഥം .
പക്കല നിലബഡി
ത്യാഗരാജസ്വാമികൾ ഖരഹരപ്രിയരാഗത്തിൽ ചിട്ടപ്പെടുത്തിയ പ്രസിദ്ധമായ ഒരു കൃതിയാണ് പക്കല നിലബഡി വരികളും അർത്ഥവും വരികൾ അർത്ഥം പല്ലവി പക്കല നിലബഡി കൊലിചേ മുച്ചട ബാഗ തെൽപ രാദാ ശ്രീരാമന്റെ രണ്ടുവശത്തുമായിനിന്ന് അദ്ദേഹത്തെ സേവിക്കുമ്പോൾ ലഭിക്കുന്ന ഐശ്വര്യത്തെപ്പറ്റി വിശദമായി എന്നോടു വിവരിക്കാമോ?
അനുപല്ലവി ചുക്കല രായനി കേരു മോമു ഗല സുദതി സീതമ്മ സൌമിത്രി രാമുനികിരു താരകങ്ങളുടെ റാണിയായ ചന്ദ്രനെപ്പോലും നാണിപ്പിക്കുന്ന മുഖവും സുന്ദരദന്തങ്ങളുമുള്ള സീതമാതാവേ, സുമിത്രയുടെ പുത്രനായ ലക്ഷ്മണാ ചരണം തനുവുചേ വന്ദനമൊനരിഞ്ചുചുന്നാരാ ചനുവുന നാമ കീർത്തന സേയുചുന്നാരാ മനസുന തലചി മൈ മരചിയുന്നാരാ നെനരുഞ്ചി ത്യാഗരാജുനിതോ ഹരി ഹരി മീരിരു എങ്ങനെയാണ് നിങ്ങൾ അദ്ദേഹത്തിന് ആരാധനയർപ്പിക്കുന്നത്?
ശരീരം കൊണ്ടാണോ?
അതോ പ്രേമത്തോടെ അദ്ദേഹത്തിന്റെ കീർത്തനങ്ങൾ ഉരുവിട്ടുകൊണ്ടാണോ?
അതോ ശരീരത്തെക്കുറിച്ചുള്ള ബോധങ്ങളൊന്നുമില്ലാതെ മനസ്സിൽ ധ്യാനിച്ചുകൊണ്ടാണോ?
ഇക്കാര്യങ്ങളൊക്കെ ചോദിക്കുന്നതിനു നിങ്ങൾ ഈ ത്യാഗരാജനോട് ക്ഷമിക്കില്ലേ?
അവലംബം പുറത്തേക്കുള്ള കണ്ണികൾ രഞ്ജനിയും ഗായത്രിയും ആലപിച്ചത്
പകരുന്ന രോഗങ്ങളുടെ പട്ടിക
പകരുന്ന രോഗങ്ങളുടെ പട്ടിക പേരിനനുസരിച്ച് ക്രമീകരിച്ചിരിച്ചിരിക്കുന്നു.
പ്രസക്തമായതും നമ്മുടെ നാട്ടിൽ കാണപ്പെടുന്നതുമായ രോഗങ്ങളുടെ പട്ടികയാണിത്: രോഗങ്ങൾ രോഗത്തിന്റെ സ്രോതസ്സ് Acinetobacter സംക്രമണം Acinetobacter baumannii ആക്റ്റിനോ മൈക്കോസിസ് Actinomyces israelii , Actinomyces gerencseriae and Propionibacterium propionicus ആഫ്രിക്കൻ ഉറക്ക രോഗം (ആഫ്രിക്കൻ ട്രൈപനോസോമിയാസിസ്) Trypanosoma brucei AIDS (അക്ക്വയേഡ് ഇമ്മ്യൂണോ ഡിഫിഷ്യൻസി സിൻഡ്രോം) HIV (ഹ്യൂമൻ ഇമ്മ്യൂണോ ഡിഫിഷ്യൻസി വൈറസ്) അമീബിയാസിസ് എന്റമീബ ഹിസ്റ്റോലിറ്റിക്ക ആന്ത്രാക്സ് ബാസില്ലസ് ആന്ത്രാസിസ് വിരശല്യം അസ്കാരിസ് ലംബ്രിക്കോഇഡ്സ് ബാക്ടീരിയൽ ന്യൂമോണിയ വിവിധ തരം ബാക്ടീരിയാകൾ ബോട്ടുലിസം (ഭക്ഷ്യ വിഷബാധ) [[ക്ലോസ്ട്രീഡിയം ബൊട്ടുലിനം എന്ന ബാക്ടീരിയായുടെ പകർച്ച മൂലം. എന്നാൽ ബോട്ടുലിനും വിഷം ഉള്ളിൽ ചെല്ലുന്നതിനാൽ]] ചിക്കൻപോക്സ് വാറിസെല്ല സോസ്റ്റെർ വൈറസ് ചിക്കുൻഗുനിയ ആൽഫാ വൈറസ് കോളറ വിബ്രിയോ കൊളെറേ ജലദോഷം റെയ്നോ വൈറസ്, കൊറോണാവൈറസ് ഡെങ്കിപ്പനി ഡെങ്കു വൈറസുകൾ (DEN- 1, DEN-2, DEN-3, DEN-4) - flavi virus ഡിഫ്തീരിയ കോറിനിബാക്ടീരിയം ഡിഫ്തീരിയേ എബോള എബോളാവൈറസ് (ജീനസ് കൃമിശല്യം എന്ററോബിയസ് വെർമ്മിക്കുലാറിസ് മന്ത് രോഗം ഫൈലേറിയോയിഡിയ കുടുംബം ഭക്ഷ്യവിഷബാധ ക്ലോസ്ട്രീഡിയം പെർഫ്രിഞ്ചൻസ് ഗാസ് ഗാംഗ്രീൻ ക്ലോസ്ട്രീഡിയം പെർഫ്രിഞ്ചൻസ് ഗോണോറിയ നെഇസേറിയ ഗോണോറിയേ എച്. എഫ്. എം. ഡി എന്റെറോ വൈറസ് ഹെപ്പറ്റൈറ്റിസ്-എ ഹെപ്പറ്റൈറ്റിസ്-എ വൈറസ് ഹെപ്പറ്റൈറ്റിസ്-ബി ഹെപ്പറ്റൈറ്റിസ്-ബി വൈറസ് ഹെപ്പറ്റൈറ്റിസ്-സി ഹെപ്പറ്റൈറ്റിസ്-സി വൈറസ് ഹെപ്പറ്റൈറ്റിസ്-ഡി ഹെപ്പറ്റൈറ്റിസ്-ഡി വൈറസ് ഹെപ്പറ്റൈറ്റിസ്-ഇ ഹെപ്പറ്റൈറ്റിസ്-ഇ വൈറസ് ഹെർപ്പിസ് സിമ്പ്ലെക്സ് ഹെർപിസ് സിമ്പ്ലെക്സ് വൈറസ് 1, 2 എന്നിവ കൊക്കപ്പുഴു ആൻസൈക്ലൊസ്റ്റൊമ ഡിയൊഡിനാലെ മനുഷ്യ പാപ്പില്ലോമ വൈറസ് പാപ്പില്ലോമ വൈറസ് ഇൻഫ്ലുവെൻസ ഓർതോമൈക്സോവിറിഡേ കുടുംബം ലെഇഷ്മാനിയാസിസ് ലെഇഷ്മാനിയ ജീനസിൽ പെട്ടവ കുഷ്ഠം മൈക്കോബാക്റ്റീരിയം ലെപ്രേ മന്ത് വൂചെറേറിയ ബാങ്ക്റൊഫ്റ്റി മലേറിയ പ്ലാസ്മോഡിയം ജീനസ്സിൽ പെട്ടവ അഞ്ചാംപനി മീസൽസ് വൈറസ് മെനിഞ്ചൈറ്റിസ് വിവിധ സൂക്ഷ്മ ജീവികൾ മുണ്ടിനീര് മമ്പ്സ് വൈറസ് പേൻ പെഡിക്യൂലസ് ഹ്യൂമാനസ് കാപിറ്റിസ് വില്ലൻചുമ ബോർഡെറ്റെല്ല പെർട്യൂസ്സിസ് പ്ലേഗ് യെർസീനിയ പെസ്റ്റിസ് ന്യൂമോണിയ വിവിധ സൂക്ഷ്മജീവികൾ പിള്ളവാതം(പോലിയോ മയെലിറ്റിസ്) പോളിയോ വൈറസ് ക്യൂ ഫീവർ കോക്സീല്ല ബെർണെറ്റി പേപ്പട്ടി വിഷബാധ റാബീസ് വൈറസ് റുബെല്ല റുബെല്ലാ വൈറസ് സാഴ്സ് 9സിവ്യർ അക്ക്യൂട് റസ്പിറേറ്ററി സിൻഡ്രോം സാഴ്സ് കൊറോണാ വൈറസ് വരട്ടുചൊറി(സ്കാബീസ്) സാർകോപ്ടിസ് സ്കാബ്ബെഇ വസൂരി വാറിയോള മെജർ/മൈനർ വൈറസ് സിഫിലിസ് ട്രെപോനീമ പല്ലീഡം വിഷൂചിക ക്ലോസ്ട്രീഡിയം ടെറ്റാനി ക്ഷയരോഗം മൈക്കോബാക്റ്റീറിയം ട്യൂബർക്കുലോസിസ് ടൈഫോയ്ഡ് ടൈഫി മഞ്ഞപ്പനി യെല്ലോ ഫീവർ വൈറസ് അവലംബം സെന്റെർ ഫോർ ഡിസീസസ് ആന്റ് പ്രിവൻഷൻ ലോകാരോഗ്യസംഘടനയുടെ ഔദ്യോഗിക വെബ്സൈറ്റിൽ നിന്നും
പകിട കളി
ഭാരതത്തിൽ പ്രചാരത്തിലുണ്ടായിരുന്നു ഒരു വിനോദമായിരുന്നു പകിട കളി .
പകിട കളി എന്ന വിനോദത്തിന് പൗരാണികകാലം മുതൽ  ഭാരതത്തിൽ   പ്രചാരമുണ്ടായിരുന്നു എന്നു പുരാണേതിഹാസങ്ങളിൽ  അതിനെപ്പറ്റിയുള്ള പരാമർശങ്ങൾ  തെളിയിക്കുന്നു.
പാലക്കാട്,മലപ്പുറം, തൃശൂർ എന്നീ ജില്ലകളിൽ പലയിടത്തും ഇപ്പോഴും പകിടകളി ടൂർണമെന്റുകൾ നടക്കുന്നുണ്ട്.
പഞ്ചലോഹം കൊണ്ട് ആണ് കളിക്കുന്നതിനാവശ്യമായ പകിട നിർമ്മിക്കുന്നത്.
നാലുവശങ്ങളുള്ള അറ്റം ഉരുണ്ട ദീർഘചതുരാകൃതിയിലുള്ള പകിടയുടെ ഒരോവശത്തും  യഥാക്രമം ഒന്ന്, മൂന്ന് ,നാല്,ആറ് എന്നഅടയാളങ്ങൾ ഉണ്ടാകും.
ലോഹം കൊണ്ടാണ് പകിട നിരമ്മിച്ചിരിക്കുന്നതെങ്കിൽ അവ പൊള്ളയായിരിക്കുകയും അവയുടെ മേൽ അടയാളങ്ങളായി അതിൻമേൽ ഒന്ന്,മൂന്ന്,നാല്,ആറ്,എന്ന ക്രമത്തിൽ ദ്വാരങ്ങൾ ആണ് ഉണ്ടായിരിക്കുക.
രണ്ട് പകിടകൾ  കൈവെള്ളയിൽ ചേർത്ത് വെച്ച് ഉരുട്ടി താഴെ വരച്ചിരിക്കുന്ന ഇരുപത്തിയഞ്ച് കോഷ്ടങ്ങളുള്ള (5*5) കളിക്കളത്തിലേക്ക് ഉരുട്ടി വിടുന്നു.
പകിടകളുടെ ഒരടയാളം മാത്രം ആണ് മുകളിൽ കാണുന്നതെങ്കിൽ 'ദായം' എന്നും പകിടകൾ രണ്ടും ആടയാളങ്ങൾ ഒന്നും ഇല്ലാത്ത ഭാഗം കാട്ടി  മലർന്ന് വീഴുകയും ചെയ്യുന്നതിനെ  'വാര'  എന്നുമാണ് പറയുക.
പകിട വീഴുന്നതനുസരിച്ചുള്ള എണ്ണം വരച്ചിരിക്കുന്ന കളങ്ങളിൽ കരുക്കൾ കയറ്റി വെച്ച് അടയാളപ്പെടുത്തിക്കൊണ്ടിരിക്കും.
വാരം വീഴുന്നത് വിജയ ഹേതുവായി കണക്കാക്കപ്പെടുന്നു.
വാരത്തിന് പന്ത്രണ്ട് എണ്ണമാണ് കണക്കാക്കുന്നത്.
പകിട പകിട പന്ത്രണ്ട് എന്നൊരു ശൈലി തന്നെ വിജയത്തിന്റെ  അടയാളമായി കണക്കാക്കി പറഞ്ഞു വരുന്നുണ്ട്.
രണ്ട് പേർ നേർക്ക് നേരേ ഇരുന്ന് പകിട ഉരുട്ടുന്ന ഈ വിനോദത്തിൽ സ്ത്രീ പുരുഷ ഭേദമെന്യ ആബാലവൃദ്ധജനം ഈ വിനോദത്തിൽപങ്കെടുക്കാറുണ്ട്.
രണ്ട് ദേശങ്ങൾ തമ്മിലോ രണ്ട് കരകൾ തമ്മിലോ വാശിയേറിയ മൽസരമായി ഇപ്പോഴും ചില നാടുകളിൽ ഈ വിനോദം സംഘടിപ്പിച്ചു വരുന്നുണ്ട്.
കേരളത്തിന്റെ തെക്കും വടക്കുമുള്ള പ്രദേശങ്ങളിൽ ആണ് ഈ വിനോദോപാധി അന്യം നിന്നു പോകാതെ സംരക്ഷിക്കപ്പെട്ടു വരുന്നത്.
ഓണം, വിഷു, തിരുവാതിര തുടങ്ങിയ വിശേഷ ദിവസങ്ങളിലാണ് പ്രധാനമായും പകിടകളി അരങ്ങേറുന്നത്.
വടക്കൻ പാട്ടുകളിൽ പകിടകളിയെക്കുറിച്ച് പരാമർശങ്ങൾ ധാരാളം കാണുന്നുണ്ട്.
അമ്മാവൻറെ പക്കൽ നിന്നും പകിട കളി അഭ്യസിച്ച ആരോമൽ ചേകവർ കളിയിൽ അമ്മാനെ പരാജയപ്പെടുത്തിയതായും പരാമർശം കാണുന്നുണ്ട് .
ചൂത് കളിയായി പകിടകളിയെ കണക്കാക്കി ഇസ്ലാം മത വിഭാഗത്തിൽ പെട്ടവർ ഈ വിനോദത്തെ ,ഹറാമായി കണക്കാക്കുന്ന ചില വ്യാഖ്യാനങ്ങൾ ഉണ്ട് .
ഒരു പക്ഷേ ഈ വിനോദോപാധി മദ്ധ്യ പൂർവേഷ്യൻ രാജ്യങ്ങളിലും നില നിന്നിരുന്നു എന്ന് അനുമാനത്തിന് ഈ വസ്തുത ആക്കം കൂട്ടുന്നുണ്ട്.
പകുവാൻ പജാജരൻ ഇംഗ്ലീഷ് വിലാസം https://ml.wikipedia.org/wiki/Pakuan_Pajajaran
സുന്ദ രാജ്യത്തിന്റെ കോട്ടയുള്ള തലസ്ഥാന നഗരമായിരുന്നു പകുവാൻ പജാജരൻ (അല്ലെങ്കിൽ ᮕᮊᮥᮝᮔ᮪ᮕᮏᮏᮛᮔ᮪/ Dayeuh Pakuan/Pakwan അല്ലെങ്കിൽ Pajajaran) .
ഈ സ്ഥലം ഇന്തോനേഷ്യയിലെ വെസ്റ്റ് ജാവയിലെ ആധുനിക ബോഗോർ നഗരവുമായി ഏകദേശം യോജിക്കുന്നു.
ഏകദേശം ബട്ടു തുലിസിന്റെ സ്ഥലത്തിന് ചുറ്റുമുള്ളതാണ്.
സുന്ദനീസ് ജനതയുടെ പങ്കിട്ട ഐഡന്റിറ്റിയും ചരിത്രവും അടങ്ങിയിരിക്കുന്നതിനാൽ ഈ സൈറ്റ് സുന്ദനീസ് ആളുകളുടെ ആത്മീയ ഭവനമായി ബഹുമാനിക്കപ്പെടുന്നു.
10-ാം നൂറ്റാണ്ട് മുതൽ ഈ നഗരത്തിൽ സ്ഥിരതാമസമാക്കാരുണ്ടായിരുന്നു.
എന്നാൽ 15-ആം നൂറ്റാണ്ടിൽ ശ്രീ ബഡുഗ മഹാരാജ സുന്ദ രാജ്യത്തിന്റെ രാജകീയ തലസ്ഥാനമായി സ്ഥാപിക്കുന്നതുവരെ വലിയ രാഷ്ട്രീയ പ്രാധാന്യം നേടിയിരുന്നില്ല.
1513-ൽ, ഈ നഗരം അതിന്റെ ആദ്യത്തെ യൂറോപ്യൻ സന്ദർശകനായ പോർച്ചുഗീസ് ദൂതനായ ടോം പൈർസ് സന്ദർശിച്ചു.
അദ്ദേഹത്തിന്റെ റിപ്പോർട്ട് അനുസരിച്ച്, ഡായോ നഗരം ("തലസ്ഥാന നഗരം" എന്നതിന്റെ സുന്ദനീസ് പദമാണ് ദയൂ) ഏകദേശം 50,000 നിവാസികളുള്ള മഹത്തായ നഗരമായിരുന്നു.
ജയദേവത രാജാവിന്റെ (ശ്രീ ബഡുഗ മഹാരാജാവ്) ഭരണത്തിനുശേഷം, പകുവാൻ പജാജരൻ നിരവധി തലമുറകളോളം രാജകീയ തലസ്ഥാനമായി സേവനമനുഷ്ഠിച്ചു.
1579-ൽ ബാന്റൻ സുൽത്താനേറ്റ് നശിപ്പിക്കുകയും ചെയ്യുന്നതുവരെ ദയൂ പകുവാൻ പജാജരൻ ഏകദേശം നൂറ് വർഷക്കാലം (1482 - 1579) സുന്ദ രാജ്യത്തിന്റെ തലസ്ഥാനമായി കൃത്യനിർവ്വഹണം നടത്തി.
പദോൽപ്പത്തിയും സ്ഥലനാമവും
സുന്ദനീസ് ഭാഷയിൽ പകുവാൻ എന്ന പദം "കരജം" എന്നർത്ഥം വരുന്ന പാകു എന്ന പദത്തിൽ നിന്നാണ് ഉരുത്തിരിഞ്ഞത്.
ഇതിന് "ഫേൺ" ചെടി എന്നും അർത്ഥമുണ്ട്.
കാരിത്താ വാരുഗ ഗുരു കൈയെഴുത്തുപ്രതി (c. 1750) അനുസരിച്ച്, പകുജാജർ അല്ലെങ്കിൽ പാക്കിസ് ഹാജി അല്ലെങ്കിൽ സൈക്കാസ് ചെടിയുടെ നിരകളിൽ നിന്നാണ് ഈ പേര് ഉരുത്തിരിഞ്ഞത്.
സുന്ദനീസിൽ പാകിസ് ഹാജി അർത്ഥമാക്കുന്നത് സൈക്കാസ് ചെടിയെ സൂചിപ്പിക്കുന്ന "കിങ്സ് ഫേൺ" എന്നാണ്.
ഈ നിരൂപണം കെ.എഫ്. ഹോൾ തന്റെ De Batoe Toelis te Buitenzorg (1869) എന്ന പുസ്തകത്തിൽ, പിന്താങ്ങുകയും ബ്യൂട്ടെൻസോർഗ് പ്രദേശത്ത് "സിപാകു" എന്ന് വിളിക്കപ്പെടുന്ന ഒരു ഗ്രാമമുണ്ടെന്ന് സൂചിപ്പിക്കുകയും ചെയ്തു.
പകുവാൻ പജാജരൻ സൂചിപ്പിക്കുന്നത് op rijen staande pakoe bomen (പാകു മരങ്ങളുടെ നിരകൾ നിൽക്കുന്ന സ്ഥലം) എന്നാണ്.
മറുവശത്ത്, ജി.പി. എൻസൈക്ലോപീഡി വാൻ നീഡർലാൻഡ്‌ഷ് ഇൻഡി എഡിറ്റി സ്റ്റിബ്ബെ (1919) എന്ന തന്റെ പുസ്തകത്തിൽ റൗഫർ വാദിച്ചത് "പകുവൻ" എന്ന പദം "ആണി" എന്നർത്ഥം വരുന്ന പാകു എന്ന വാക്കിൽ നിന്നാണ് ഉരുത്തിരിഞ്ഞത് എന്നാണ്.
ആണി രാജാവിനെ സ്പൈക്കർ ഡെർ വേൽഡ് (ലോകത്തിന്റെ നഖം) ആയി പ്രതിനിധീകരിക്കുന്നു.
തങ്ങളുടെ രാജാവിനെ തങ്ങളുടെ സാമ്രാജ്യത്തിന്റെ ആണി അല്ലെങ്കിൽ കേന്ദ്രമായി കണക്കാക്കിയിരുന്ന പുരാതന സുന്ദനീസ് പാരമ്പര്യത്തിന് അനുസൃതമാണിത്.
രാജാവിനെ "ആണി" എന്ന് സാമ്യപ്പെടുത്തുന്ന പാരമ്പര്യം ജാവനീസ് സുരകർത്താ സുനനേറ്റ് പാരമ്പര്യത്തിലും കാണപ്പെടുന്നു, അത് അവരുടെ രാജാവിനെ പകുബുവോനോ ("ലോകത്തിന്റെ കരജം") എന്ന് വിളിക്കുന്നു.
"പജാജരൻ" എന്ന പദം സെജാജർ (തുല്യം) എന്ന പദത്തിൽ നിന്നാണ് ഉരുത്തിരിഞ്ഞതെന്ന് റൗഫർ അഭിപ്രായപ്പെട്ടു, അതിനാൽ പകുവൻ പജാജരൻ എന്നാൽ "ജാവയിലെ ഏതൊരു രാജാക്കന്മാർക്കും തുല്യമായ സുന്ദയിലെ രാജാവ് ('കരജം')" എന്നാണ് അർത്ഥമാക്കുന്നത്.
ആർ. എൻ.ജി. പൊഎർബത്ജാരക De Batoe-Toelis bij Buitenzorg (1921) എന്ന തന്റെ രചനകളിൽ വിശദീകരിച്ചു.
പകുവാൻ എന്ന പദം "പാളയം" അല്ലെങ്കിൽ "കൊട്ടാരം" എന്നതിനെ സൂചിപ്പിക്കുന്ന പഴയ ജാവനീസ് പദമായ pakwwan ൽ നിന്നാണ് ഉരുത്തിരിഞ്ഞത്.
അതിനാൽ, പകുവാൻ പജാജരൻ എന്ന പേരിന്റെ അർത്ഥം ആൻറിജെൻ സ്റ്റാൻഡേ ഹോവൻ (സമാന്തര കോടതികൾ/കൊട്ടാരങ്ങൾ) എന്നാണ്.
കൊട്ടാരവളപ്പിനുള്ളിലെ കെട്ടിടങ്ങളും പവലിയനുകളും സമാന്തര നിരകളിലായിരുന്നു ക്രമീകരിച്ചിരിക്കുന്നതെന്ന് അദ്ദേഹം നിർദ്ദേശിച്ചു.
എച്ച്. ടെൻ ഡാം തന്റെ വെർകെനിംഗൻ റോണ്ടം പദ്‌ജദ്‌ജരൻ (1957) എന്ന കൃതിയിൽ, പകുവാൻ എന്ന പദത്തിന് ലിംഗത്തിന്റെ ശിലാ ചിഹ്നവുമായി എന്തെങ്കിലും ബന്ധമുണ്ടെന്ന് വാദിച്ചു.